Friday, 28 March 2014
ນະຄອນຫຼວງວຽງຈັນຕັ້ງໜ່ວຍງານສະເພາະກິດເລັ່ງສືບສວນສາເຫດໄຟໄໝ້ຕະຫຼາດທົ່ງຂັນຄຳ
ທ່ານ ສາຍທອງ ແກ້ວດວງດີ ຮອງເຈົ້າຄອງນະຄອນຫຼວງວຽງຈັນຜູ້ຊີ້ນຳລວມຄະນະຮັບຜິດຊອບແກ້ໄຂອັກຄີໄພຄັ້ງນີ້ ກ່າວຕໍ່ສື່ມວນຊົນວ່າ: ເຫດສູນເສຍທີ່ບໍ່ເພິ່ງປາດຖະໜານີ້ເກີດຂຶ້ນໃນເວລາປະມານ 19 ໂມງ ຊຶ່ງເປັນຊ່ວງເວລາທີ່ຊາວຄ້າ ຂາຍ ທະຍອຍກັນປິດຮ້ານ ແລະ ກັບບ້ານເຮືອນຂອງໃຜລາວກ່ອນຈະເກີດອັກຄີໄພ ແລະ ເຫດ ໄຟໄໝ້ຄັ້ງນີ້ເປັນອັກຄີໄພທີ່ຮ້າຍ ແຮງທີ່ສຸດໃນນະຄອນຫຼວງວຽງຈັນ, ຜົນໃຫ້ຫ້າງຮ້ານຂາຍເຄື່ອງ ຕ່າງໆຫຼາຍກວ່າ 300 ຫ້ອງຖືກ ໄຟເຜົາກ້ຽງ, ໂດຍສ່ວນ
ການຈັດສັນບ່ອນຈອດລົດຕາມສາຍທາງຕ່າງໆຄວນຄຳນຶ່ງເຖິງຄວາມເປັນລະບຽບຂອງຕົວເມືອງ
ເມື່ອບໍ່ດົນມານີ້ ກະຊວງໂຍທາທິການ ແລະ ຂົນສົ່ງ, ໄດ້ດຳເນີນໂຄງການປັບປຸງຊ່ອງທາງຈະລາຈອນຢູ່ຕາມຖະໜົນສາຍຫຼັກຫຼາຍເສັ້ນລວມໄປເຖິງໄຟອຳນາດຕາມແຍກຕ່າງໆໃນນະຄອນຫຼວງວຽງຈັນສາມາດ ຊ່ວຍຫຼຸດຜ່ອນສະພາບແອອັດ ຂອງຍານພາຫະນະທີ່ແລ່ນຕາມສາຍທາງຕ່າງໆໃຫ້ໄປມາສະດວກ ແລະ ຄ່ອງໂຕກວ່າເກົ່າ. ແຕ່ຂະນະດຽວກັນຍັງມີສຽງຈົ່ມ ຈາກສັງຄົມຕໍ່ກັບກໍລະນີການຈັດສັນບ່ອນຈອດລົດຢູ່ໃນເຂດຊຸມຊົນຄວນສຳນຶກເຖິງລະບຽບການຈະ ລາຈອນ ແລະ ຄວາມເປັນລະບຽບຮຽບຮ້ອຍຂອງຕົວເມືອງ, ໃຫ້ສົມກັບຄຳຂວັນ 6 ສ ຂອງນະຄອນຫຼວງໄດ້ກຳນົດໄວ້.
ໃນປັດຈຸບັນສະພາບການຈັດສັນບ່ອນຈອດລົດເພື່ອເກັບປີ້ຢູ່ຕາມຖະໜົນສາຍສຳຄັນຕ່າງໆໃນນະຄອນຫຼວງວຽງຈັນມີ ຄວາມສັບສົນຫຼາຍ ແລະ ກໍບໍ່ຮູ້ ວ່າຮ່ວງເງິນທີ່ເກັບໄດ້ດັ່ງກ່າວ ແມ່ນພາກສ່ວນໃດນຳ ໃຊ້ຄື: ເຂດຕະຫຼາດເຊົ້າກັບຕະຫຼາດຂົວດິນຕາມສຶບຮູ້ແມ່ນພາກສ່ວນກ່ຽວຂ້ອງໄດ້ແບ່ງຄວາມຮັບຜິດ ຊອບໃຫ້ເມືອງເປັນຜູ້ຈັດສັນ ໃນຮູບແບບສຳປະທານໂດຍເລີ່ມ
ບຸນປີໃໝ່ລາວປີນີ້ ນະຄອນຫຼວງເນັ້ນໃຫ້ຮັບປະກັນ 3 ຄາດໝາຍ
ວັນທີ 27 ມີນານີ້ທ່ານ ສາຍ ທອງ ແກ້ວດວງດີ, ຮອງເຈົ້າ ຄອງນະຄອນຫຼວງວຽງຈັນ ໄດ້ ຖະແຫຼງຂ່າວຕໍ່ສື່ມວນຊົນກ່ຽວ ກັບການກະກຽມສະເຫຼີມສະ ຫຼອງບຸນປີໃໝ່ລາວປະຈຳປີ 2014 ນີ້ວ່າ: ຄະນະຮັບຜິດຊອບ ການຈັດງານສະເຫຼີມສະຫຼອງປີ ໃໝ່ລາວ ພສ 2557 ຢູ່ນະ ຄອນຫຼວງວຽງຈັນແມ່ນໃຫ້ຮັບປະກັນໄດ້ສາມລະດັບຄາດໝາຍໃຫຍ່ຄື: 1. ປົກປັກຮັກສາ ແລະ ເສີມຂະ ທຫຍາຍມູນເຊື້ອວັດທະນະທຳ ແລະ ຮີດຄອງປະເພນີອັນດີງາມ ຂອງຊາດ ລາວເຮົາທີ່ມີມາແຕ່ບູຮານນະການໂດຍສະເພາະບຸນປີໃໝ່ລາວໃຫ້ຢູ່ຄຽງຄູ່ກັບຄົນລາວ ຕະ ຫຼອດໄປ, 2. ການຫຼີ້ນບຸນປີໃໝ່ ນີ້ຕ້ອງຮັບປະກັນການສົ່ງເສີມ ແລະ ປົກປັກຮັກສາຮີດ ຄອງປະເພນີອັນດີງາມຕິດພັນກັບການຜະລິດສິນຄ້າ, ການທ່ອງທ່ຽວທາງ ວັດທະນະທຳ-ທຳ ມະຊາດ ແລະ ປະຫວັດສາດ, 3. ຮັບປະກັນສະ ຖຽງລະພາບທາງດ້ານການ ເມືອງ, ຄວາມເປັນລະບຽບຮຽບ ຮ້ອຍ ແລະ ຄວາມສະຫງົບ ປອດ ໄພຮອບດ້ານ, ຮັບປະກັນໃຫ້ມີ ຄວາມເບີກບານມ່ວນຊື່ນ, ສະ ອາດ, ຈົບງາມເພື່ອຕ້ອນຮັບນັກ ທ່ອງ ທ່ຽວທັງພາຍໃນ ແລະ ຕ່າງ ປະເທດທີ່ຈະເຂົ້າມາທ່ຽວໃນນະຄອນຫຼວງວຽງຈັນ. ສຳລັບກິດຈະກຳຕ່າງໆ ແມ່ນຈະໄດ້ເລີ່ມຈັດ
ການພັດທະນາຕະຫຼາດທຶນມີສ່ວນສຳຄັນຕໍ່ການພັດທະນາເສດຖະກິດ-ສັງຄົມ
ຄະນະກຳມະການຄຸ້ມຄອງ ຫຼັກຊັບໃຫ້ຮູ້ວ່າ : ການເຄື່ອນ ໄຫວຂອງຕະຫຼາດທືນແມ່ນມີຂຶ້ນມາເປັນເວລາດົນນານແລ້ວແຕ່ ສະຕະວັດທີ 15 ຢູ່ທະວີບເອຣົບ ແລະ ມາຮອດປີ 1983 ໄດ້ມີການຈັດຕັ້ງອົງການຄຸ້ມຄອງວຽກງານຫຼັກຊັບຂຶ້ນ, ເຮັດໃຫ້ຕະ ຫຼາດທຶນຂະຫຍາຍຕົວໄວຂຶ້ນ ແລະ ຫັນໄປສູ່ທັນສະໄໝຫຼາຍ ຂຶ້ນ, ໂດຍສະເພາະແມ່ນຍຸກທີ່ມີການພັດທະນາເຕັກໂນໂລຊີຂໍ້ ມູນຂ່າວສານກໍຄືແຕ່ຊຸມປີ 1980 ເປັນຕົ້ນ ແລະ ມາຮອດຕົ້ນປີ 1990 ຕະຫຼາດທຶນໄດ້ຖືກໜູນໃຊ້ເຂົ້າໃນການພັດທະນາເສດ ຖະກິດ-ສັງຄົມ, ຕາມທິດສັງຄົມນິຍົມໂດຍ ແມ່ນ ສປ ຈີນ ເປັນຜູ້ລິເລີ່ມ, ຈາກ ພຶດຕິກຳຕົວຈິງຂອງບັນດາປະເທດທີ່ພັດທະ ນາແລ້ວກໍຄືບັນດາປະເທດທີ່ກຳລັງພັດທະນາ, ຊຶ່ງ ຜົນຄົ້ນຄວ້າຂອງຫຼາຍພາກສ່ວນສະຫຼຸບວ່າ: ການພັດທະນາຕະຫຼາດທຶນມີ ຄວາມສຳຄັນຕໍ່ກັບ ການພັດທະນາເສດຖະກິດ-ສັງ ຄົມໄລຍະຍາວຢ່າງສະໜິດແໜ້ນຄື: (1) ການພັດທະນາຕະຫຼາດທຶນຊ່ວຍ ໃຫ້ສາມາດຈັດສັນແຫຼ່ງທຶນໄລຍະກາງ ແລະ ໄລຍະຍາວ ໄດ້ໂດຍກົງຈາກສັງຄົມໃນຕົ້ນ ທຶນທີ່ສົມເຫດສົມຜົນໃຫ້ແກ່ພາກລັດ ແລະ ເອກະຊົນ, (2) ປະກອບ ສ່ວນສ້າງຄວາມອາດສາມາດ ແ່ຂ່ງຂັນໃຫ້ແກ່ຜູ້ອອກຈຳໜ່າຍ ຫຼັກຊັບຢ່າງມີປະສິດທິພາບ,
ສຳມະນາວິທະຍາສາດນ້ຳ-ພະລັງງານ
ກະຊວງຊັບພະຍາກອນທຳມະຊາດ ແລະ ສິ່ງແວດລ້ອມ ຮ່ວມກັບກະຊວງພະລັງງານ-ບໍ່ແຮ່ຈັດບັ້ນການສຳມະນາວິທະ ຍາສາດ ພາຍໃຕ້ຫົວຂໍ໊ “ນ້ຳ ແລະ ພະລັງງານ” ທີ່ວິທະຍາເຂດຕາດທອງໃນວັນທີ 27 ມີນານີ້, ເພື່ອ ສະເຫລີມສະ ຫລອງວັນນ້ຳໂລກໃນປີນີ້. ໂດຍມີການສະເໜີຍຸດທະສາດ ແລະ ແຜນດຳເນີນງານການຄຸ້ມຄອງຊັບພະຍາກອນນ້ຳ ນັບທັງຍຸດທະສາດ ແລະ ແຜນດຳເນີນງານການພັດທະນາພະ ລັງງານ. ພ້ອມນີ້ໄດ້ຈັດກິດຈະ ກຳຫລາຍຢ່າງຂອງນັກຮຽນ-ເຍົາວະຊົນເຊັ່ນ: ການສະແດງລະ ຄອນ, ຮ້ອງເພງປະກອບຟ້ອນ, ການຖາມ-ຕອບ ແລະ ອື່ນໆທີ່ກ່ຽວຂ້ອງກັບນ້ຳ ແລະ ພະລັງງານ.
ທ່ານ ອ້ວນມາ ທຸມມະວົງ ຫົວໜ້າພາກວິຊາວິສາວະກຳ ຊັບພະຍາກອນນ້ຳ ຄະນະວິສາ ວະກຳສາດ ມະຫາວິທະຍາໄລແຫ່ງຊາດກ່າວວ່າ: ນ້ຳເປັນອົງປະກອບພື້ນຖານທີ່ຂາດບໍ່ໄດ້ ຂອງສິ່ງທີ່ມີຊີວິດໃນໂລກ, ນ້ຳຍັງເປັນໜຶ່ງຂອງຊັບພະຍາກອນທຳ
ລົງໂທດຈຳຄຸກ 3 ປີຍ້ອນສໍ້ໂກງຊັບພົນລະເມືອງ
ເມື່ອບໍ່ດົນມານີ້, ສານນະຄອນຫລວງວຽງຈັນ ໄດ້ຕັດສິນລົງໂທດນາງ ສີສຸພັນ ອາຍຸ 56 ປີ ຢູ່ບ້ານພະຂາວ ເມືອງໄຊທານີ ນະຄອນຫລວງວຽງຈັນ ໃຫ້ຈຳຄຸກ 3 ປີ ພ້ອມປັບໄໝເງິນຈຳ ນວນ 4 ລ້ານກີບ ຍ້ອນຜູ້ກ່ຽວສໍ້ໂກງຊັບພົນລະເມືອງ ໂດຍການຢືມເງິນນຳຄົນຮູ້ຈັກຫລາຍຄົນແຕ່ປີ 2011 ເປັນຈຳນວນທັງໝົດຫລາຍກວ່າ 1 ຕື້ກີບ ລວມທັງຕົ້ນທຶນ ແລະ ດອກເບ້ຍ ເພື່ອເອົາໄປອອກເງິນມື້ ເຊິ່ງຜ່ານມາຜູ້ກ່ຽວສາມາດຫາໃຊ້ແທນຄືນຈຳນວນໜຶ່ງ ແລະ ຍັງຄ້າງຈ່າຍ 244 ລ້ານກີບ ແລະ 280.000 ບາດ (ສະກຸນເງິນໄທ), ແຕ່ຜູ້ກ່ຽວບໍ່ມີຄວາມສາມາດໃຊ້ຈຶ່ງຖືກເຈົ້າໜີ້ຮ້ອງຟ້ອງຕໍ່ເຈົ້າໜ້າທີ່ເພື່ອນຳຕົວມາດຳເນີນຄະດີຕາມກົດ ໝາຍ.
ປະທານກວດກາສູນກາງພັກເນັ້ນໃຫ້ແຂວງສະຫວັນນະເຂດເອົາໃຈໃສ່ແກ້ໄຂປາກົດການຫຍໍ້ທໍ້ຕ່າງໆໃຫ້ເດັດຂາດ
ໃນໂອກາດເຂົ້າຮ່ວມກອງປະ ຊຸມສະຫລຸບຕີລາຄາການປະຕິ ບັດມະຕິກອງປະຊຸມໃຫຍ່ຄັ້ງທີ IX ຂອງພັກກ່ຽວກັບວຽກງານກວດກາ ແລະ ການປະຕິບັດວຽກງານກວດກາປະຈຳປີ 2013 ຂອງກວດກາພັກ-ລັດແຂວງສະ ຫວັນນະເຂດ ໃນລະ ຫວ່າງວັນທີ 25-26 ມີນານີ້ ຢູ່ຫ້ອງວ່າການແຂວງດັ່ງກ່າວ. ທ່ານ ດຣ. ບຸນທອງ ຈິດມະນີ ກຳມະການກົມການເມືອງສູນກາງພັກ, ປະທານກວດກາສູນກາງພັກໄດ້ໃຫ້ກຽດພົບປະໂອ້ລົມ ແລະ ເນັ້ນໃຫ້ທ້ອງຖິ່ນເອົາໃຈໃສ່ການແກ້ໄຂບັນດາປາກົດການຫຍໍ້ທໍ້ຕ່າງໆເປັນຕົ້ນ ບັນຫາການສໍ້ລາດບັງຫລວງ, ການເຊື່ອຖືສາສະໜາ, ການໄປເຮັດວຽກຢູ່ຕ່າງປະເທດ, ຄ້າ ຂາຍເຖື່ອນ, ຄ້າຂາຍຢາເສບຕິດ, ຂີ້ລັກງັດແງະ ແລະ ບັນຫາການລັກຕັດໄມ້ ແລະ ຂາຍໄມ້ອອກຕ່າງປະເທດ ເຊິ່ງບັນຫາດັ່ງກ່າວນີ້ມັນໄດ້ແຜ່ລາມໄປຢ່າງກວ້າງ ຂວາງບໍ່ສະເພາະແຕ່ຢູ່ແຂວງສະຫວັນນະເຂດ ແລະ ແຂວງອື່ນໆກໍມີເໝືອນກັນ, ແຕ່ແຜ່ຫລາຍກວ່າໝູ່ແມ່ນຢູ່ແຂວງສະຫວັນນະເຂດເພາະເປັນແຂວງທີ່ໃຫຍ່ມີເນື້ອທີ່ປ່າໄມ້ກວ້າງ ຂວາງ ແລະ ມີເສັ້ນທາງແລວເສດຖະກິດຕາເວັນອອກ-ຕາເວັນຕົກອັນໄດ້ສ້າງຄວາມສະດວກໃຫ້ແກ່ຜູ້ຄ້າຂາຍ ແລະ ບັນຫາດັ່ງກ່າວມີຮອດຄົນຕ່າງປະເທດມາຊື້ ແລະ ນຳໃຊ້
ຮຽນຮູ້ການນຳໃຊ້ລະຫັດສິນຄ້າໃນການບໍລິການພາກທຸລະກິດ
ສະພາການຄ້າ ແລະ ອຸດສະ ຫະກຳແຫ່ງຊາດ (ສຄອ) ຈັດສຳມະນາເພື່ອຮຽນຮູ້ການນຳໃຊ້ບາໂຄສ ຫລື ລະຫັດສິນຄ້າເຂົ້າໃນການບໍລິການ-ການຈັດການໃຫ້ພາກທຸລະກິດລາວໃນວັນທີ 26 ມີນານີ້, ຢູ່ຫ້ອງປະຊຸມສະພາດັ່ງກ່າວ ໂດຍມີທ່ານ ບຸນປອນ ບົວແພງ ຮອງຫົວໜ້າກົມມາດ ຕະ ຖານ ແລະ ວັດແທກ ກະຊວງວິທະຍາສາດ ແລະ ເຕັກໂນໂລຊີ, ມີທ່ານ ຂັນທະວົງ ດາລາວົງ ເລ ຂາທິການ ສຄອ ແຫ່ງຊາດ, ມີບັນດາວິທະຍາກອນ, ພ້ອມດ້ວຍ ສຳມະນາກອນ, ນັກສຶກສາເຂົ້າຮ່ວມ.
ການຈັດສຳມະນາຄັ້ງນີ້ແມ່ນເປັນການຮຽນຮູ້ ແລະ ແລກປ່ຽນປະສົບການກ່ຽວກັບການນຳໃຊ້ ບາໂຄສ ຫລື ລະຫັດສິນຄ້າໃນການໃຫ້ຂໍ້ມູນທີ່ມີຄວາມຖືກຕ້ອງ ແລະ ເປັນຂໍ້ມູນທີ່ເຊື່ອຖືໄດ້ໃຫ້ແກ່ຜູ້ບໍລິການທີ່ສາມາດຈຳແນກ ຄວາມແຕກຕ່າງຂອງຜະລິດຕະ ພັນທີ່ມີເລກໝາຍດຽວກັນໄດ້ ພ້ອມນັ້ນບາໂຄສຍັງສາມາດຄວບຄຸມການຜະລິດໄດ້ຢ່າງມີປະສິດທິພາບໂດຍມີປະລິມານສິນຄ້າທີ່ເໝາະສົມເຂົ້າເຖິງຂໍ້ມູນການຂາຍໄດ້ຢ່າງວ່ອງໄວ. ໃນໄລຍະຜ່ານ ສປປ ລາວ ຍັງບໍ່ທັນໄດ້ມີການນຳ
Thursday, 27 March 2014
ລັດຖະມົນຕີຕ່າງປະເທດເບລາຣຸສ ຢ້ຽມຢາມລາວ
ໂດຍຕອບສະໜອງຕາມຄຳເຊີນຂອງທ່ານ ທອງລຸນ ສີສຸລິດ ຮອງນາຍົກລັດ ຖະມົນຕີ, ລັດຖະ ມົນຕີວ່າການກະຊວງການຕ່າງ ປະເທດແຫ່ງ ສປປ ລາວ.ໃນຕອນແລງວັນທີ 25 ມີນາຜ່ານມາ ນີ້, ທ່ານ ວະລາດີເມຍ ມາກເກ ລັດຖະມົນຕີວ່າການກະ ຊວງການຕ່າງປະເທດແຫ່ງສາທາລະ ນະລັດເບລາຣຸສ ແລະ ຄະນະ, ໄດ້ເດີນທາງມາຢ້ຽມຢາມ ສປປ ລາວ ແລະ ໃນຕອນເຊົ້າວັນທີ 26 ມີນານີ້, ໄດ້ມີການພົບປະສອງຝ່າຍຢູ່ກະຊວງການຕ່າງປະເທດ ລະຫວ່າງທ່ານ ທອງລຸນ ສີສຸລິດ ຮອງນາຍົກລັດຖະ ມົນຕີ, ລັດຖະມົນຕີວ່າການກະຊວງການຕ່າງ ປະເທດແຫ່ງ ສປປ ລາວ ພ້ອມດ້ວຍຄະນະ ແລະ ທ່ານ ວະລາດີເມຍ ມາກເກ ລັດຖະມົນຕີວ່າການກະຊວງການຕ່າງປະເທດ ແຫ່ງ ສ ເບລາຣູສ ແລະ ຄະນະ ເຊິ່ງສອງຝ່າຍໄດ້ປຶກສາຫາລື ແລະ ທົບທວນ ຄືນບັນດາທິດທາງການຮ່ວມມື ທີ່ໄດ້ຕົກລົງກັນຢູ່ນະຄອນຫລວງມິນ ສ.ສ ເບລາ ຣຸສ ເມື່ອປີ
ການສຳຫຼວດພົນລະເມືອງລາວ ປີ 2015 ຕ້ອງການງົບ 57,6 ຕື້ກວ່າກີບ
ວັນທີ 26 ມີນານີ້, ຢູ່ສູນເຝິກອົບຮົມສາກົນ (ICTC), ນະຄອນຫຼວງວຽງຈັນ ໄດ້ຈັດກອງປະຊຸມວາງແຜນກະກຽມໃຫ້ແກ່ການສຳຫຼວດພົນລະເມືອງ ແລະ ທີ່ຢູ່ອາໄສ ຄັ້ງທີ່ IV ເຊິ່ງ ຈະມີຂື້ນໃນເດືອນມີນາ ປີ 2015 ໂດຍກະຊວງແຜນການ ແລະ ການລົງທຶນຮ່ວມກັບຫ້ອງການຜູ້ຕາງໜ້າອົງການສະຫະປະຊາຊາດກອງທຶນສຳລັບປະຊາກອນ ປະຈຳ ສປປ ລາວ, ເພຶ່ອລະດົມທຶນສະໜັບສະໜູນຂະບວນການກະກຽມ, ການຈັດຕັ້ງປະຕິບັດ ແລະ ການເຜີຍແຜ່ຜົນຂອງການສຳຫຼວດພົນລະເມືອງ ດັ່ງກ່າວ. ເຊິ່ງຄາດວ່າຈະຕ້ອງໄດ້ນຳໃຊ້ງົບປະມານທັງໝົດ 7,2 ລ້ານໂດລາສະຫະລັດຫຼືປະມານ 57,6 ຕື້ກວ່າກີບ.
ໃນກອງປະຊຸມທ່ານ ສົມດີ ດວງດີ ລັດຖະມົນຕີວ່າການກະ ຊວງແຜນການ ແລະ ການລົງ ທຶນທັງເປັນຮອງປະທານຄະ ນະຊີ້ນຳການສຳຫຼວດພົນລະເມືອງ ແລະ ທີ່ຢູ່ອາໄສລະດັບຊາດໄດ້ຊີ້ອອກວ່າ: ການສຳຫຼວດພົນລະເມືອງ ແລະ ທີ່ຢູ່ອາໄສແມ່ນບູລິມະສິດຂອງການພັດທະນາປະເທດຊາດ. ດັ່ງນັ້ນ, ຈິ່ງຮຽກ ຮ້ອງມາຍັງບັນດາຄູ່ຮ່ວມພັດທະ ນາ ແລະ ຂະແໜງ
ຈະເລີ່ມກໍ່ສ້າງເຂື່ອນໄຟຟ້ານ້ຳງື່ມ 4 ທີ່ແຂວງຊຽງຂວາງ
ໃນວັນທີ 25 ມີນາ 2014 ຢູ່ໂຮງແຮມລາວພລາຊາ ໄດ້ມີພິທີເຊັນບົດບັນ ທຶກ ຄວາມເຂົ້າໃຈ (MOU)ໂຄງການກໍ່ສ້າງ ເຂື່ອນໄຟຟ້ານ້ຳຕົກນ້ຳງື່ມ 4 ລະຫວ່າງ ລັດ ຖະບານແຫ່ງ ສປປ ລາວ ຕາງໜ້າໂດຍທ່ານ ດຣ. ບຸນທະວີ ສີສຸພັນທອງລັດຖະມົນ ຕີຊ່ວຍວ່າການກະຊວງແຜນການ ແລະ ການລົງທຶນ ແລະ ບໍລິສັດ ວີແອລ ວີ ຊຸມ ພົນພັກດີ ຈຳກັດຜູ້ດຽວ ໂດຍ ວິໄລວອນ ຊຸມພົນພັກດີປະທານບໍລິສັດດັ່ງກ່າວ ແລະ ເປັນກຽດເຂົ້າຮ່ວມຂອງ ທ່ານ ສົມສະ ຫວາດ ເລັ່ງສະຫວັດ ຮອງນາຍົກ ລັດຖະມົນຕີ, ຜູ້ຊີ້ນຳວຽກງານເສດຖະກິດພ້ອມດ້ວຍເຈົ້າແຂວງຊຽງຂວາງ ແລະ ຫົວໜ້າລັດວິ ສາຫະກິດໄຟຟ້າລາວເຂົ້າຮ່ວມ ນຳດ້ວຍ. ທ່ານ ຫັດສະດີ ສີສຸລາດ ທີ່ປຶກສາບໍລິສັດ ວີແອລວີ ຊຸມພົນ ພັກດີ ຈຳກັດຜູ້ດຽວ ໄດ້ມີຄຳເຫັນ ໃນພິທີວ່າ: ເຂື່ອນ ໄຟຟ້ານ້ຳຕົກ ນ້ຳງື່ມ 4 ຕັ້ງຢູ່ເມືອງແປກ ແຂວງຊຽງຂວາງຫ່າງຈາກຕົວ ເມືອງໄປທາງທິດຕາເວັນຕົກປະມານ 30 ກິໂລແມັດ
ພາສີເຂດ V ຍຶດໄມ້ທ່ອນຜິດກົດໝາຍມີມູນຄ່າຫລາຍກວ່າ 4,8 ຕື້ກີບ
ໃນວັນທີ 24 ມີນານີ້, ເຈົ້າໜ້າ ທີ່ພາສີເຂດ V ສົມທົບກັບຕຳ ຫລວດເສດຖະ ກິດນະຄອນຫຼວງວຽງຈັນ, ເຂົ້າກວດຄົ້ນ ເຮືອນ ທ້າວ ທອງແຍ ອາຍຸ 29 ປີ ແລະ ທ້າວ ດົມ ອາຍຸ 28 ປີ ຢູ່ບ້ານນາ ສຳພັນ ເມືອງນາຊາຍທອງ, ນະ ຄອນຫລວງວຽງ ຈັນ, ພາຍຫລັງ ສືບຮູ້ວ່າພວກກ່ຽວມີການຊຸກ ເຊື່ອງໄມ້ຜິດກົດໝາຍເປັນຈຳ ນວນ ຫລາຍໄວ້ພາຍໃນເຮືອນ ແລະ ຜ່ານການຄົ້ນ ພົບມີໄມ້ຄຳພີ, ໄມ້ຂະຍຸງ ແລະ ໄມ້ດູ່ ຈຳນວນ 585 ທ່ອນ ບໍລິມາດ 30 ກວ່າ ແມັດກ້ອນ, ມີມູນຄ່າປະມານ 6 ແສນກວ່າໂດ ລາສະຫາລັດ ຫລື ປະມານ 4,8 ຕື້ກວ່າກີບ. ໂດຍໄມ້ ທັງໝົດແມ່ນນຳເຂົ້າມາຈາກປະ ເທດໃກ້ຄຽງເພື່ອກຽມສົ່ງຂາຍ ໄປຕໍ່ ປະເທດທີ 3, ຂະນະທີ່ຜູ້ ຕ້ອງ
Subscribe to: Posts (Atom)